b'\n_START_ARTICLE_\nGrand Prix de Pau 1936\n_START_SECTION_\nPred dirko\n_START_PARAGRAPH_\nTo je bila prva dirka sezone. Scuderia Ferrari je bila \xc5\xbee na poti na dirko, toda ne meji so jih ustavili na direktni ukaz Benita Mussolinija, ki ni dovolil dirkati nobenemu italijanskem mo\xc5\xa1tvu v Franciji do konca zasedanja Zdru\xc5\xbeenih narodov 10. marca. \xc5\xa0tartna vrsta je bila tako zmanj\xc5\xa1ana na deset dirkalnikov.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Jean-Pierre Wimille z Bugattijem T59 in je za\xc4\x8del be\xc5\xbeati ostalim, za njim so bili Raymond Sommer, Charles Martin in Philippe \xc3\x89tancelin. Slednjemu je \xc5\xbee kmalu uspelo prehiteti Martina in Sommerja, toda Wimillu se mu ni uspelo pribli\xc5\xbeati. V tridesetem krogu je moral vodilni Wimille odstopiti zaradi okvare zavor, tako je vodstvo prevzel \xc3\x89tancelin. Novi vodilni se je \xc5\xa1e vedno boril s Sommerjem, ki mu je uspelo \xc3\x89tancelina tudi prehiteti, toda v petinsedemdesetem krogu je moral odstopiti zaradi okvare zadnjega vpetja. V zadnjih krogih je imel te\xc5\xbeave z dirkalnikom tudi vodilni \xc3\x89tancelin, ki je kljub te\xc5\xbeavam z motorjem uspel do cilja ohraniti trinajstsekundno prednost pred Martinon, tretje mesto je osvojil Marcel Lehoux z minuto in pol zaostanka, \xc4\x8detrti in zadnji uvr\xc5\xa1\xc4\x8deni pa je bil \xc5\xa1panski dirka\xc4\x8d Jos\xc3\xa9 Mar\xc3\xada de Villapadierna.'